**18. NEDELJA MED LETOM – 3. AVGUST 2025;**

**Godovi:**

|  |  |  |
| --- | --- | --- |
| PONEDELJEK  TOREK  SREDA  ČETRTEK  PETEK  SOBOTA  NEDELJA | 4.8.  5.8.  6.8.  7.8.  8.8.  9.8.  10.8. | sv. JANEZ MARIJA VIANNEY, duhovnik  Obletnica posvetitve bazilike Marije Snežne v Rimu  **JEZUSOVA SPREMENITEV NA GORI, praznik**  sv. KAJETAN, duhovnik  sv. DOMINIK, redovni ustanovitelj  sv. TEREZIJA BENEDIKTA OD KRIŽA, Edith Stein, redovnica, mučenka, sozavetnica Evrope  sv. LOVRENC, diakon in mučenec |

**Danes teden:**

**19. NEDELJA MED LETOM**

V soboto obhajamo god svete Terezije Benedikte od Križa, device in mučenke ter sozavetnice Evrope. Edith Stein se je rodila kot najmlajša izmed enajstih otrok judovskim staršem v Vroclavu (v tedaj nemškem Breslauu, ki je danes na Poljskem) 12. oktobra 1891, na judovski spravni dan. Spisi svete Terezije Avilske so jo povezali s Cerkvijo in deset let kasneje tudi s sestrami karmeličankami. V samostanu si je izbrala ime Terezija Benedikta od Križa. Gestapo je 2. avgusta 1942 v karmelu v Echtu na Nizozemskem aretiral Terezijo in njeno rodno sestro Roso. Umrla je v Auschwitzu, 9. avgusta istega leta. Njene zadnje znane besede pred smrtjo, izrečene sestri Rosi so bile: »Pridi, greva k svojemu ljudstvu!« Leta 1999 jo je sveti Janez Pavel II. razglasil za sozavetnico Evrope.

**Na Krištofovo nedeljo ste ob blagoslovu avtomobilov za projekte MIVA darovali 955€. V imenu Slovenskih misijonarjev se vam za darove najlepše zahvaljujemo.**

**Hvala vsem, ki ste se udeležili današnje maše ob 30. dnevu našega pokojnega župnika g. Janeza Petriča, kjer smo se mu zahvalili za desetletno skupno romanje. Ohranimo ga v blagem spominu.**

**V preteklem tednu smo z veseljem sprejeli novico, da bo z dekretom gospoda nadškofa Stanislava Zoreta, mag. Jernej Marenk, 28. avgusta, imenovan za župnika župnije Rovte ter za so-upravitelja župnije Vrh - Sveti Trije Kralji. Do takrat ima vsa pooblastila za obe župniji vrhniški dekan g. Mohor Šušteršič. Kdaj bo novi so-upravitelj predstavljen naši župniji bo sporočeno naknadno.**

Svete maše:

**NEDELJA, 3. 8. ob 9 h + župnik Janez PETRIČ, 30. dan**

**NEDELJA, 10. 8. ob 9 h + Janez in Silvo Božnar, Hlevni Vrh 13, obletna**